CELEX: C2005/155/22
Language: et
Date: 2005-06-25 00:00:00
Title: Esimese astme kohtu 12. aprilli 2005. aasta otsus kohtuasjas T-191/02: Giorgio Lebedef versus Euroopa Ühenduste Komisjon (Ametnikud — 1974. aastal komisjoni ning ametiühingute ja kutseliitude vahel sõlmitud raamkokkulepe — Ülesütlemine — Tegevuseeskirjade vastuvõtmine — 4. aprilli 2001. aasta kokkuleppe kinnitamine — Vastuvõetavus)

25.6.2005   
            
            
               ET
            
            
               Euroopa Liidu Teataja
            
            
               C 155/11
            
         
      ESIMESE ASTME KOHTU
   
   12. aprilli 2005. aasta otsus
   kohtuasjas T-191/02: Giorgio Lebedef versus Euroopa Ühenduste Komisjon (1)
   
   (Ametnikud - 1974. aastal komisjoni ning ametiühingute ja kutseliitude vahel sõlmitud raamkokkulepe - Ülesütlemine - Tegevuseeskirjade vastuvõtmine - 4. aprilli 2001. aasta kokkuleppe kinnitamine - Vastuvõetavus)
   (2005/C 155/22)
   Kohtumenetluse keel: prantsuse
   Kohtuasjas T-191/02: Giorgio Lebedef, Euroopa Ühenduste Komisjoni ametnik, elukoht Senningerberg (Luksemburg), esindajad: advokaadid G. Bounéou ja F. Frabetti, kohtudokumentide kättetoimetamise aadress Luxembourgis, versus Euroopa Ühenduste Komisjon (esindaja J. Currall, kohtudokumentide kättetoimetamise aadress Luxembourgis), mille esemeks on nõue tühistada komisjoni 5. detsembri 2001. aasta otsus, millega ta ütles üles 20. septembri 1974. aasta raamkokkuleppe, võttis uuesti vastu enamiku ametiühingute, kutseliitude ja komisjoni vahel 19. jaanuaril 2000 sõlmitud tegevuseeskirjad kooskõlastamise tasandite, kollektiivse organi ja menetluse kohta, kinnitas 4. aprilli 2001. aasta kokkulepet, mis käsitles töötajate esindajate käsutuses olevaid vahendeid, kinnitas streiki puudutavaid sätteid, mis asuvad 20. septembri 1974. aasta raamkokkuleppe I lisas, kutsus komisjoni aseesimeest N. Kinnock'it üles pidama läbirääkimisi ametiühingute ja kutseliitudega ja tegema enne 2002. aasta märtsikuu lõppu ettepaneku uue raamkokkuleppe vastuvõtmiseks kolleegiumi poolt ning lisama personalieeskirjade muudatuste hulka, mille puhul peab toimuma kooskõlastamine ametiühingute ja kutseliitudega, muudatuse, millega nähakse ette võimalus võtta vastu valimiseeskiri institutsiooni töötajate seas korraldatud referendumi kaudu, nõue tühistada Kinnock'i 22. novembri 2001. aasta kiri, mis oli adresseeritud iga ametiühingu esimehele, et neid teavitada tema otsusest paluda komisjonil 5. detsembril 2001 lõpetada 20. septembri 1974. aasta eespoolviidatud raamkokkulepe ning võtta vastu mitmeid eespoolnimetatud punkte, ning nõue tühistada E. Halskov'i 6. detsembri 2001. aasta otsus, millega keelduti andmast hagejale lähetuskäskkirja, mida hageja vajas osalemiseks 7. detsembri 2001. aasta “personalieeskirjade muudatuste eelnõude kogupaketi” kooskõlastusnõupidamisel, tegi esimese astme kohus (esimene koda), koosseisus: president B. Vesterdorf ning kohtunikud P. Mengozzi ja M. E. Martins Ribeiro; kohtusekretär ametnik I. Natsinas, 12. aprillil 2005 otsuse, mille resolutiivosa on järgmine:
   
               1.
            
            
               Jätta hagi rahuldamata.
            
         
               2.
            
            
               Jätta kohtukulud, sh ajutiste meetmete kohaldamise kulud, poolte endi kanda.
            
         
      (1)  EÜT C 233, 28.9.2002.